**Pokyny na vypracovanie Práce z odbornej praxe**

Počas odbornej praxe si žiaci vedú denné záznamy o prácach, ktoré vykonávali, a získavajú verejne dostupné informácie o firme (organizácii/salóne), pričom dbajú na zachovanie mlčanlivosti o interných dokumentoch, s ktorými pracovali.

Práca z odbornej praxe je súčasťou maturitnej dokumentácie a môže byť predmetom diskusie pri maturitnej skúške.

Prácu z odbornej praxe je potrebné vypracovať **podľa vzoru** (ktorý je prílohou týchto pokynov) a odovzdať **v jednom exemplári do dvoch týždňov** od skončenia odbornej praxe určenému učiteľovi odborných predmetov. Práca z odbornej praxe **je klasifikovaná.**